31993R1969
L 180/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1969/93 НА СЪВЕТА
от 19 юли 1993 година
за изменение на Регламент (ЕИО) № 2658/87 относно тарифната и статистическа номенклатура и Общата митническа тарифа
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че Регламент ЕИО) № 2658/87 (1) създава номенклатура на стоките, наречена „Комбинирана номенклатура“;
като има предвид, че Комисията създаде цялостна тарифа за Европейските общности, наречена „Taric“, основана на Комбинираната номенклатура;
като има предвид, че съгласно член 3 и 5 от упоменатия регламент, държавите-членки могат да внасят национални статистически подраздели между кодовете, използвани за подпозициите на Комбинираната номенклатура и кодовете, използвани за определяне на подразделите от Taric, прилагани на общностно равнище;
като има предвид, че различията, причинени от тези класификации между външните търговски номенклатури и кодовете на стоките на държавите-членки, създават трудности при компютризирането на общностно равнище на митническите процедури и при използването на единен административен документ; като има предвид, че като резултат, възможността за внасяне на национални статистически подраздели след Комбинираната номенклатура би била прекратена;
като има предвид, че както постановява правото на Общността понастоящем, от една страна е подходящо да се поддържа възможността, дадена от член 5, параграф 3 от упоменатия регламент, за използване на национални подраздели, така че да бъде възможно държавите-членки, които желаят това, да предвидят кодове с оглед национални изисквания;
като има предвид, че трябва също така да се взема под внимание срока на разпоредбите, залегнали в член 5, параграф 4 от упоменатия регламент, както и влизането в сила на Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2),
ПРИЕ НАСТОЯЩИЯ РЕГЛАМЕНТ:
Член 1
Регламент ЕИО) № 2658/87 се изменя, както следва:
а)
член 3, параграфи 2, 3 и 4 се заменят със следното:
„2. Подзаглавията на ТАРИК трябва да бъдат идентифицирани с деветата е десетата цифра, които заедно с кодовите номера съгласно параграф 1, образуват кодовите номера на ТАРИК. При липса на подраздел за Общността, деветата и десетата цифри са „00“.
3. По изключение могат да се използват допълнителни ТАРИК кодове от четири знака за специфични мерки в Общността, които не са кодирани или не напълно кодирани, на мястото на деветата и десетата цифра.“
б)
член 5, параграфи 3 и 4 се заменят със следното:
„3. Държавите-членки могат да използват подраздели, които отговарят на националните изисквания; идентифицирането на кодовете трябва да бъде отнесено към такива подраздели в съответствие с Регламент (ЕИО) № 2913/92 (3).
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 януари 1996 г.
Настоящият регламент е задължителен в своята цялост и се прилага пряко във всички държави-членки.
Съставен в Брюксел на 19 юли 1993 година.